《游万山观仝郭次甫何长卿潘景升许去疾刘季然分得万字》
明代·佘翔

策杖叩玄关，缘崖穿野蔓。疑登黄鹤楼，更煮青精饭。

御气瞻朝元，临风听吹万。眷兹汗漫游，岂负烟霞愿。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。